**ინფორმაცია IQOS სისტემის სიგარეტისა და მასზე ჩატარებული კვლევების შესახებ**

* + თავად „ფილიპ მორის ინტერნეიშენელის“ მიერ დაფინანსებული კვლევის გარდა, არ არსებობს დამოუკიდებელი და სანდო კვლევა, რომელიც ამტიკიცებს, რომ IQOS სისტემის სიგარეტი ნაკლებად მავნებელია ჯანმრთელობისთვის და არ მოახდენს ახალგაზრდებში მოწევის დაწყების პოპულარიზაციას. საზოგადოებრივი ჯანმრთელობის დამცველებისთვის „ფილიპ მორის ინტერნეიშენელის“ მიერ წარმოებული კვლევის შედეგები განიხილება, როგორც მიკერძოებული და დამოუკიდებელ რეცენზიას მოკლებული.
  + თამბაქოს ინდუსტრია და მათ შორის „ფილიპ მორის ინტერნეიშენელი“ წლების მანძილზე მალავდა ინფორმაციას ტრადიცული სიგარეტის კანცეროგენული თვისებებისა და მავნებლობის შესახებ. ანალოგიურად, „ფილიპ მორის ინტერნეიშენელი“ ამტკიცებდა თითქოს ნიკოტინისა და კუპრის დაბალი შემცველობის მქონე სიგარეტი ჯანმრთელობისთვის ნაკლებად მავნებელია, თუმცა დამოუკიდებელმა მეცნიერულმა კვლევებმა საპირისპირო დაამტკიცა.
* „ფილიპ მორის ინტერნეიშენელის“ მიერ 2013-2015 წლებში 8 კლინიკული კვლევა ჩატარდა IQOS-სზე, მათ შორის 4 იაპონიაში. აღნიშნული კვლევების სანდოობის შესწავლისას უამრავი ხარვეზი გამოვლინდა, მათ შორის ძირითადი მკვლევარების არაკომპეტენტურობა, მეთოდოლოგიურ და ეთიკურ საკითხებში ხარვეზები და ა.შ.[[1]](#footnote-1). აქედან გამომდინარე, 2018 წლის იანვარში ამერიკის შეერთებული შტატების საკვებისა და წამლის სააგენტომ უარყო „ფილიპ მორის ინტერნეიშენელის“ მოთხოვნა, მოეხდინათ IQOS-ს მარკეტირება, როგორც ტრადიციულ სიგარეტზე უფრო უვნებელი პროდუქტისა. კლინიკური კვლევები, რომლებიც განხორციელებულია „ფილიპ მორის ინტენეიშენელის“ მიერ, არასაკმარისად სარწმუნოდ არის მიჩნეული და სწორედ ამიტომ მსოფლიოს უმეტესი ქვეყნის ბაზარი IQOS-თვის დაკეტილია.
  + სამეცნიერო ჟურნალში - „თამბაქოს კონტროლი“ გამოქვეყნებული ახალი კვლევის შედეგებით გამოვლინდა, რომ IQOS-ის მომხმარებელი ზრდის „შესუნთქვის სიხშირეს“, რათა მეტი ნიკოტინი მიიღოს, რადგან გახურებული ღერი მხოლოდ 6 წუთის მანძილზეა აქტიური, რის შემდეგაც მოწყობილობა გამოირთვება და ჭირდება გადატვირთვა, ეს ნიშნვას, რომ მომხარებელი მეტ „ორთქლს“ და მეტ ნიკოტინს შეისუნთქავს, რაც ორგანიზმის დამოკიდებულებას ამ სუბსტანციის მიმართ ზრდის.[[2]](#footnote-2) არ არსებობს იმის საფუძველიც, რომ ტრადიციული თამბაქოს მომხმარებელი მთლიანად გადაერთვება ამ ალტერნატიულ პროდუქზე. თუმცა, არის საშიშროება, რომ თამბაქოს მომხმარებელი გახდეს ორივე პროდუქტის ერთდროულად მომხმარებელი, რაც კიდევ უფრო გაზრდის მისი ჯანმრთელობის რისკებს.
* კვლევამ, რომელიც იაპონიასა და შვეიცარიაში ჩატარდა და რომლის მიზანი IQOS-ზე მომხმარებლების შეხედულებების გაგება იყო, გამოავლინა, რომ IQOS-ს მარკეტირება ხდება როგორც დახვეწილი და მაღალტექნოლოგიური პროდუქტის და გამომდინარე იქიდან, რომ ასეთი ტიპის პროდუქტები ახალგაზრდებისთვისაა ყველაზე საინტერესო, მსგავსი მიდგომები ზრდის ახალგაზრდებში IQOS-ს მოხმარების პოპულარიზაციის რისკებს.[[3]](#footnote-3) იაპონიაში ჩატარებულმა კვლევამ გამოავლინა, რომ IQOS-ის პოპულარიზაციაში განსაკუთრებით დიდ როლს თამაშობს მედია და, მათ შორის, პოპულარული სატელევიზიო გადაცემები. იაპონიაში პოპულარულმა სატელევიზიო გადაცემამ სტიმული მისცა IQOS-ს მოხმარების გავრცელებას.[[4]](#footnote-4) გავრცელებული ინფორმაციით „ფილიპ მორის ინტერნეიშენელი“ ასევე გეგმავს IQOS-ს მომხარებლების შესახებ მონაცემების შეგროვებას მომხარებლთა მონაცემთა ბაზაში რეგისტრირებით და სპეციალური სააპლიკაციო პროგრამის მეშვეობით, რომელიც შეაგროვებს ინფორმაციას მომხარებლების ყოველდღიური რუტინის და მოხმარების ქცევის შესახებ და კომპანიას საშუალებას მისცემს განსაზღვროს მარკეტინგული სტრატეგიები პროდუქტის გაყიდვების გაზრდის მიზნით.
* ამჟამად, „ფილიპ მორის ინტერნეიშენელის“ IQOS სიგარეტი მსოფლიოს დაახლოებით 30 ქვეყანაში იყიდება, მათ შორის ყველაზე პოპულარული იყო იაპონიაში, თუმცა, ბოლო მონაცემებით, იაპონიაში გაყიდვები საგრძნობლად შემცირდა და კომპანია დაინტერესებულია ახალი ბაზრების გახსნით. რუსეთში ჩატარებული კვლევის შედეგები ამტკიცებს რუსულ ბაზარზე IQOS-ს პოპულარიზაციას. იგივე კვლევის მიხედვით IQOS-ს პოპულარიზაცია ასუსტებს რუსეთის ფედერაციაში ჯანმრთელობის პოლიტიკის გატარებას, ხელს უწყობს თამბაქოს ნაწარმის მოხმარებას და მომხმარებლებში ნიკოტინზე დამოკიდებულების შენარჩუნებას. კვლევის რეკომენდაციაა IQOS და მსგავსი პროდუქტი ისევე დარეგულირდეს, როგორც თამბაქოს ნაწარმი.[[5]](#footnote-5)

1. <https://www.japantimes.co.jp/news/2018/01/08/national/experts-raise-doubts-health-studies-conducted-japan-iqos-smoking-device-made-philip-morris/#.W1lo0NIzbIU> [↑](#footnote-ref-1)
2. Davies et al, iQOS: evidence of pyrolysis and release of a toxicant from plasti; [http://dx.doi.org/10.1136/tobaccocontrol-2017-054104](http://dx.doi.org/10.1136/tobaccocontrol-2017-054104" \t "_new) [↑](#footnote-ref-2)
3. E. C Hair et al. Examining perceptions about IQOS heated tobacco product: consumer studies in Japan and Switzerland; [http://dx.doi.org/10.1136/tobaccocontrol-2018-054322](http://dx.doi.org/10.1136/tobaccocontrol-2018-054322" \t "_new) [↑](#footnote-ref-3)
4. T Tabuchi et al. Heat-not-burn tobacco product use in Japan: its prevalence, predictors and perceived symptoms from exposure to secondhand heat-not-burn tobacco aerosol; <http://dx.doi.org/10.1136/tobaccocontrol-2017-053947> [↑](#footnote-ref-4)
5. M. Chernova, Promotion of “Heat Not Burn” Tobacco Products in Russia: New Threat to Tobacco Control

   [DOI: https://doi.org/10.18332/tpc/90699](DOI:%20https://doi.org/10.18332/tpc/90699) [↑](#footnote-ref-5)